18.2.2022.
1.5.1.
HR
Službeni list Europske unije
C 78/15
Naziv prehrambenog proizvoda koji je upotrijebljen u proizvodnji Naziv prehrambenog proizvoda koji je upotrijebljen u proizvodnji jakog alkoholnog pića u skladu sa zahtjevima utvrđenima u Prilogu I. za kategoriju jakih alkoholnih pića ili u tehničkoj dokumentaciji/specifikaciji proizvoda u slučaju oznake zemljopisnog podrijetla može se navesti i pri prezentiranju, opisivanju i označivanju proizvoda kao dobrovoljna informacija (15).
Kao što će se navesti u nastavku (vidjeti točku 2.1. u nastavku), kombinacija pravnog naziva jakog alkoholnog pića i naziva prehrambenog proizvoda upotrijebljenog/dopuštenog u proizvodnji tog pića zapravo se ne smatra složenicom u smislu članka 3. točke 2., u kojem se složenica definira kao kombinacija naziva jakog alkoholnog pića i (među ostalim) „naziva jednog ili više prehrambenih proizvoda, osim alkoholnih pića i prehrambenih proizvoda koji se upotrebljavaju za proizvodnju tog jakog alkoholnog pića u skladu s Prilogom I. [...]”.
Naziv bilo kojeg prehrambenog proizvoda koji je upotrijebljen u proizvodnji jakog alkoholnog pića može se navesti kako bi se potrošaču pružile informacije o sirovini ili sirovinama koje su piću prenijele posebna organoleptička svojstva, pod uvjetom da je navedeno istinito, točno i da ne obmanjuje potrošača.
U tom slučaju pravni naziv ostaje naziv dopušten u okviru kategorije jakog alkoholnog pića ili tehničke dokumentacije/specifikacije proizvoda za oznaku zemljopisnog podrijetla.
#18 – Primjeri dopuštenog navođenja jednog ili više glavnih prehrambenih proizvoda upotrijebljenih za proizvodnju jakog alkoholnog pića:
1) Destilirani hmeljni gin
— Destilirani gin od rabarbare i đumbira*
2) Liker od breskve – Liker od kave
— Čokoladni krem (liker)**
3) Advocaat od kave
— Liker od jaja s keksima Speculoos***
* U skladu s točkom 21. podtočkom (a) podtočkom i.
Priloga I., destilirani gin može se proizvesti destilacijom etilnog alkohola poljoprivrednog podrijetla uz dodatak bobica borovice i drugih biljnih pripravaka, uz uvjet da prevladava okus borovice.
Stoga se nazivima tih biljnih pripravaka može dopuniti pravni naziv „destilirani gin”.
Pravni naziv „destilirani gin” ne smije se dopunjavati drugim prehrambenim proizvodima koji ne pripadaju kategoriji biljnih pripravaka, primjerice „kukuruzne kokice”, osim pod uvjetima utvrđenima za „složenice”.
NAPOMENA: točkom 20. podtočkom (a) Priloga I. kao biljni pripravak za proizvodnju gina dopuštene su samo bobice borovice.
Stoga bi dodatak drugih biljnih pripravaka ginu trebao biti označen kao složenica (tj. odgovarajući pravni naziv mora biti prikazan u istom vidnom polju). ** U skladu s točkom 33. podtočkom (f) Priloga I., ne dovodeći u pitanje članke 11. i 12. te članak 13. stavak 4., pravni naziv „liker” može se dopuniti nazivom arome ili prehrambenog proizvoda koji jakom alkoholnom piću daje prevladavajući okus, pod uvjetom da okus jakog alkoholnog pića daju aromatizirani prehrambeni proizvodi, aromatični pripravci i prirodne aromatične tvari dobivene od sirovine koja se navodi u nazivu arome ili prehrambenog proizvoda, uz dodatak aromatičnih tvari samo ako je to potrebno za pojačavanje arome te sirovine.
*** U skladu s točkom 39. podtočkom (c) i točkom 40. podtočkom (c) Priloga I., liker od jaja ili advocaat i liker s jajima mogu se proizvoditi uz upotrebu, među ostalim, aromatiziranih prehrambenih proizvoda, npr. kave i keksa speculoos.
1.6.
Sirovine etilnog alkohola ili destilata Člankom 13. stavkom 1. predviđaju se stroža pravila za poljoprivredne sirovine koje se upotrebljavaju za destilaciju: „Opis, prezentiranje ili označivanje jakog alkoholnog pića može se odnositi na sirovinu koja se upotrebljava za proizvodnju etilnog alkohola poljoprivrednog podrijetla ili destilata poljoprivrednog podrijetla koji se upotrebljavaju u proizvodnji tog jakog alkoholnog pića samo ako je taj etilni alkohol ili taj destilat dobiven isključivo od tih sirovina.
U tom se slučaju sve vrste etilnog alkohola poljoprivrednog podrijetla ili destilata poljoprivrednog podrijetla navode silaznim redoslijedom prema volumnoj količini čistog alkohola.”
(15) Međutim, ne i naziv sirovine ili sirovina čijom je destilacijom nastao alkohol upotrijebljen u proizvodnji jakog alkoholnog pića, što podliježe odredbama članka 13. stavka 1. (vidjeti točku 1.6. u nastavku).